ระเบียบกระทรวงแรงงานและสวัสดิการสังคมระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตย้ายสำนักงานการตั้งสำนักงานชั่วคราวนอกเขตท้องที่ที่ได้รับอนุญาตพ.ศ. ๒๕๔๕ โดยที่มาตรา ๑๒แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ และมาตรา ๔๗แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน(ฉบับที่ ๒) พ.ศ. ๒๕๓๗ บัญญัติให้การขออนุญาตและการอนุญาตย้ายสำนักงานการตั้งสำนักงานชั่วคราวนอกเขตท้องที่ที่ได้รับอนุญาตเป็นไปตามระเบียบที่รัฐมนตรีกำหนดประกอบความในข้อ ๙ แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒ รัฐมนตรีว่าการกระทรวงแรงงานและสวัสดิการสังคมจึงวางระเบียบไว้ดังต่อไปนี้ข้อ ๑ ระเบียบนี้เรียกว่า"ระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตย้ายสำนักงานการตั้งสำนักงานชั่วคราวนอกเขตท้องที่ที่ได้รับอนุญาต พ.ศ. ๒๕๔๕"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตย้ายสำนักงานตั้งสำนักงานชั่วคราวนอกเขตท้องที่ที่ได้รับอนุญาต และจัดหาคนหางานจากจังหวัดอื่นนอกจากจังหวัดที่ได้รับอนุญาตพ.ศ. ๒๕๓๘ข้อ ๔ ผู้รับอนุญาตที่ประสงค์จะขอย้ายสำนักงานให้ยื่นคำขอและเอกสารตามแบบจง. ๑๓ ท้ายระเบียบนี้ ต่อนายทะเบียนแห่งท้องที่ที่สำนักงานของผู้รับอนุญาตตั้งอยู่พร้อมทั้งระบุเหตุผลและความจำเป็นในการขอย้ายสำนักงานไว้ในคำขอด้วยข้อ ๕ ห้ามผู้รับอนุญาตตั้งสำนักงาน ณ สถานที่ต่อไปนี้(๑) โรงแรม หอพัก สถานบริการ โรงรับจำนำสถานที่จัดให้มีการเล่นการพนันเป็นปกติธุระ ตามมาตรา ๑๑แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘(๒) สถานที่อื่นตามที่รัฐมนตรีประกาศกำหนดข้อ ๖ การขอย้ายสำนักงานไปตั้งอยู่ในเขตจังหวัดเดียวกันกับที่ระบุไว้ในใบอนุญาตให้นายทะเบียนผู้รับคำขอ เป็นผู้พิจารณาอนุญาตหรือไม่อนุญาตกรณีเป็นการขอย้ายสำนักงานไปตั้งนอกเขตจังหวัดที่ระบุไว้ในใบอนุญาตให้นายทะเบียนแห่งท้องที่ที่สำนักงานจะไปตั้งอยู่เป็นผู้พิจารณาอนุญาตหรือไม่อนุญาตโดยให้นายทะเบียนผู้รับคำขอจัดส่งคำขอไปให้ภายในเจ็ดวันนับแต่วันที่ได้รับคำขอซึ่งมีรายละเอียดถูกต้องและครบถ้วนข้อ ๗ เมื่อนายทะเบียนผู้มีอำนาจพิจารณาอนุญาตตามข้อ๖ เห็นว่า สถานที่ตั้งสำนักงานแห่งใหม่ไม่ขัดต่อความในข้อ ๕ให้บันทึกการอนุญาตให้ย้ายสำนักงานลงในใบอนุญาตจัดหางาน บัตรประจำตัวผู้รับอนุญาตผู้จัดการ ลูกจ้าง และตัวแทนจัดหางานข้อ ๘ นายทะเบียนผู้มีอำนาจจะต้องพิจารณาการอนุญาตหรือไม่อนุญาตให้เสร็จภายในสามสิบวันนับแต่วันที่ได้รับคำขอซึ่งมีรายละเอียดถูกต้องและครบถ้วน ทั้งนี้ ไม่นับระยะเวลาที่จำเป็นจะต้องติดต่อประสานงานหรือขอความร่วมมือจากหน่วยงานอื่นการอนุญาตหรือไม่อนุญาตให้นายทะเบียนมีหนังสือแจ้งให้ผู้ยื่นคำขอทราบในกรณีไม่อนุญาตหนังสือแจ้งการไม่อนุญาตจะต้องแสดงเหตุผลของการไม่อนุญาต ให้ผู้ยื่นคำขอทราบด้วยข้อ ๙ เมื่อนายทะเบียนอนุญาตให้ย้ายสำนักงานผู้รับอนุญาตต้องดำเนินการจดทะเบียนแก้ไขการย้ายสำนักงานต่อนายทะเบียนห้างหุ้นส่วนบริษัทตามประมวลกฎหมายแพ่งและพาณิชย์หรือนายทะเบียนตามกฎหมายว่าด้วยบริษัทมหาชน จำกัด แล้วแต่กรณี โดยมิชักช้าข้อ ๑๐ ผู้รับอนุญาตที่ประสงค์จะขอตั้งสำนักงานชั่วคราวนอกเขตท้องที่ที่ได้รับอนุญาตให้ยื่นคำขอและเอกสารตามแบบจง. ๑๔ ท้ายระเบียบนี้ ต่อนายทะเบียนแห่งท้องที่ที่สำนักงานของผู้รับอนุญาตตั้งอยู่พร้อมทั้งระบุเหตุผลและความจำเป็นในการขอตั้งสำนักงานชั่วคราวไว้ในคำขอด้วยข้อ ๑๑ การขอตั้งสำนักงานชั่วคราวจะกระทำได้เฉพาะมีเหตุผลและความจำเป็น ดังต่อไปนี้(๑) เหตุใด ๆ อันจะเกิดขึ้นก็ดีเป็นเหตุที่ไม่อาจป้องกันได้แม้ทั้งบุคคลผู้ต้องประสบหรือใกล้จะต้องประสบเหตุนั้นจะได้จัดการระมัดระวังตามสมควรอันถึงคาดหมายได้จากบุคคลในฐานะและภาวะเช่นนั้น(๒) เหตุอื่นตามที่นายทะเบียนเห็นสมควรให้นำความในข้อ ๕ว่าด้วยการขออนุญาตย้ายสำนักงานมาใช้บังคับกับการขอตั้งสำนักงานชั่วคราวนอกเขตท้องที่ที่ได้รับอนุญาตโดยอนุโลมข้อ ๑๒ ให้นายทะเบียนผู้รับคำขอตามข้อ ๑๐ แจ้งให้นายทะเบียนแห่งท้องที่ที่ผู้รับอนุญาตจะขอไปตั้งสำนักงานชั่วคราวตรวจสอบว่า สถานที่ตั้งสำนักงานขัดต่อความในข้อ ๑๑ หรือไม่และแจ้งผลการตรวจสอบพร้อมเสนอความเห็นอื่น ๆ ที่จำเป็นในการพิจารณาอนุญาตหรือไม่อนุญาตให้นายทะเบียนผู้รับคำขอทราบภายในเจ็ดวัน นับแต่วันที่ได้รับการแจ้งให้ตรวจสอบข้อ ๑๓ นายทะเบียนผู้รับคำขอจะต้องพิจารณาการอนุญาตหรือไม่อนุญาตให้เสร็จภายในสามสิบวันนับแต่วันที่ได้รับคำขอซึ่งมีรายละเอียดถูกต้องและครบถ้วน ทั้งนี้ ไม่นับระยะเวลาที่จำเป็นจะต้องติดต่อประสานงานหรือขอความร่วมมือจากหน่วยงานอื่นการอนุญาตให้ตั้งสำนักงานชั่วคราวตามวรรคหนึ่งให้อนุญาตตามความจำเป็นกรณีอนุญาตให้บันทึกการอนุญาตให้ตั้งสำนักงานชั่วคราวลงในใบอนุญาตจัดหางานบัตรประจำตัวผู้รับอนุญาต ผู้จัดการ ลูกจ้าง ตัวแทนจัดหางานและต้องแจ้งผลการอนุญาติให้นายทะเบียนแห่งท้องที่ที่ผู้รับอนุญาตจะไปตั้งสำนักงานชั่วคราวทราบด้วยในกรณีไม่อนุญาตหนังสือแจ้งการไม่อนุญาตจะต้องแสดงเหตุผลของการไม่อนุญาตให้ผู้ยื่นคำขอทราบด้วยข้อ ๑๔ ผู้รับอนุญาตจัดหางานที่ได้รับอนุญาตให้ตั้งสำนักงานชั่วคราวนอกเขตท้องที่ต้องแจ้งกำหนดวันเริ่มดำเนินงานของสำนักงานนั้นต่อนายทะเบียนแห่งท้องที่ที่สำนักงานชั่วคราวตั้งอยู่เพื่อทราบก่อนวันเริ่มดำเนินงานข้อ ๑๕ นายทะเบียนอาจมีคำสั่งยกเลิกการอนุญาตก็ได้เมื่อมีเหตุอันสมควรข้อ ๑๖ บรรดาคำขอที่เจ้าหน้าที่ได้รับไว้ก่อนวันที่ระเบียบนี้ใช้บังคับให้ปฏิบัติตามระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตย้ายสำนักงานตั้งสำนักงานชั่วคราวนอกเขตท้องที่ที่ได้รับอนุญาต และจัดหาคนหางานจากจังหวัดอื่นนอกจากจังหวัดที่ได้รับอนุญาตพ.ศ. ๒๕๓๘ประกาศ ณ วันที่ ๒๖ เมษายน พ.ศ. ๒๕๔๕เดช บุญ - หลงรัฐมนตรีว่าการกระทรวงแรงงานและสวัสดิการสังคม[เอกสารแนบท้าย]๑.คำขอย้ายสำนักจัดกางาน (แบบ จง. 1)(ดูข้อมูลจากภาพกฎหมาย)วิภา/ผู้จัดทำ๑๒ มีนาคม ๒๕๕๕